પણ મહા મહેનતે પિટર જેક્સને સમયસર આ ફિલ્મ બનાવી નાખી. ત્રણ કલાક અને પચાસ મિનિટ અને છેલ્લો પાર્ટ તો ચાર કલાકનો હોવા છતા તેણે ક્રમાનુસાર 2002થી 2004માં આ સ્ટોરીને આટોપી લીધી. ઓડિયન્સને વેઈટ પણ ન કરાવ્યો. અને ઓસ્કર પણ લેતી ગઈ. ઓસ્કર કમિટિ આ ફિલ્મ માટે એટલી રાહ જોતી હતી કે તેમણે ફાઈનલ ફિલ્મ આવ્યા બાદ જ પિટર જેક્સન માટે ઓસ્કરના ઢગલા કરી નાખ્યા. તો વિવાદ માત્ર બીજી ફિલ્મમાં જ થયો. કારણ કે વર્લ્ડ ટ્રેડ સેન્ટર ધરાશાઈ થઈ ચૂક્યું હતું અને વર્ષો પહેલા ટોલ્કિન લોર્ડ ઓફ ધ રિંગ : ધ ટુ ટાવર લખી ચુક્યા હતા. ટાવરને લોકો થીએટરમાં વર્લ્ડ ટ્રેડ સેન્ટર તરીકે જોતા હતા. જેક્સન સમજાવી સમજાવીને થાક્યા કે આ પદ્માવતી ફિલ્મ નથી ભાઈ… મુજ હૈયે નિહાળો રે લોલ….